CELEX: 22019D0340
Language: ro
Date: 2018-12-05 00:00:00
Title: Decizia nr. 246/2018 a Comitetului mixt al SEE din 5 decembrie 2018 de modificare a anexei VI (Securitate socială) la Acordul privind SEE [2019/340]

28.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 60/29
               
            
         DECIZIA NR. 246/2018 A COMITETULUI MIXT AL SEE
         din 5 decembrie 2018
         de modificare a anexei VI (Securitate socială) la Acordul privind SEE [2019/340]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2017/492 al Comisiei din 21 martie 2017 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004 (1) trebuie încorporat în Acordul privind SEE.
                  
               
                     (2)
                  
                  
                     Prin urmare, anexa VI la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa VI la Acordul privind SEE se modifică după cum urmează:
            
                        1.
                     
                     
                        La punctele 1 [Regulamentul (CE) nr. 883/2004 al Parlamentului European și al Consiliului] și 2 [Regulamentul (CE) nr. 987/2009 al Parlamentului European și al Consiliului] se adaugă următoarea liniuță:
                        
                                    „—
                                 
                                 
                                    
                                       32017 R 0492: Regulamentul (UE) 2017/492 al Comisiei din 21 martie 2017 (JO L 76, 22.3.2017, p. 13).”
                                 
                              
                  
                        2.
                     
                     
                        La adaptarea de la punctul 1 litera (h) [Regulamentul (CE) nr. 883/2004 al Parlamentului European și al Consiliului] se adaugă următorul text:
                        „NORVEGIA
                        Pensia pentru limită de vârstă în temeiul Legii asigurărilor naționale (capitolul 20) și sistemele de pensii cu cotizații predefinite în temeiul Legii privind pensiile ocupaționale obligatorii.”
                     
                  
         
            Articolul 2
            Textele Regulamentului (UE) 2017/492 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 6 decembrie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 5 decembrie 2018.
            
               
                  Pentru Comitetul mixt al SEE
               
               
                  Președintele
               
               Oda Helen SLETNES
            
         
         
            (1)  JO L 76, 22.3.2017, p. 13.
         
            (*1)  Nu au fost semnalate obligații constituționale.